als_Latn dik_Latn sag_Latn
Kosova prej ditësh ka nisur përgatitjet për 7-vjetorin e Pavarëisë së saj, ku janë parashikuar një sërë evenimentesh.
Në kuadër të këtyre përgatitjeve, sheshi kryesor i Prishtinës ishte zbukuruar me qindra flamuj kosovarë, por ata janë hequr shumë shpejt pasi në to nuk kishte 6 yje, por pesë.
Pasi është njohur me problemin, qeveria ka fajësuar kompaninë që i ka prodhuar dhe vendosur ato në rrugë.
Sokol Havolli, pjesë e kabinetit të kryeministrit Isa Mustafa, ka thënë për “Koha.net” se gabimet janë vërejtur menjëherë, dhe qeveria ka kërkuar nga kompania që ta përmirësojë këtë gabim në një afat sa më të shkurtër.
“Gabimi është i kompanisë. Qeveria ka vërejtur këtë gabim dhe ai do të ndryshohet nga kompania shumë shpejt. Ndryshimi bëhet pa kosto shtesë, meqë është i kompanisë”, ka thënë Havolli.
“Meqë Komuna e Prishtinës nuk ka ndërmarrë ndonjë aktivitet për festën, ne e kemi parë të arsyeshme që t’ia japim një frymë feste edhe kryeqytetit”, ka thënë Havolli.
/Shekulli Online/
als_Latn als_Latn als_Latn als_Latn als_Latn als_Latn als_Latn